Internasjonalt farvann

mini|350px|
Internasjonalt farvann (latin: mare liberum, «fritt hav») kalles havområdet som ikke inngår i noen stats territorialfarvann og er områder utenfor noen stats jurisdiksjon. Der gjelder derfor ingen nasjonale lover, hvilket har blitt utnyttet for blant annet sendinger fra piratradio, kasinovirksomhet, smugling av ulovlige varer som narkotikaKrokfjord, Torgeir P. (26. april 2014): «Smuglerne ble tatt med heroin verdt over en milliard. Men slipper trolig straff», Dagbladet. Sitat: «- Problemet med å foreta arrestasjoner i internasjonalt farvann er at det ikke foreligger noen mekanismer som automatisk får smuglerne stilt for retten. Det faller utenfor jurisdiksjonen til de nærliggende landene, så det er sannsynlig at de involverte får slippe unna, sier Alan Cole, leder av FNs kontor for sjøkriminalitet i Nairobi» og ansvarsavskrivelse for oljeutslipp. De senere år har man dog gjennom internasjonale avtaler og konvensjoner regulert også hva man kan gjøre og ikke gjøre i internasjonalt farvann.United Nations Convention on the Law of the Sea (PDF), Forente nasjoner

Kyststatene kan erklære en økonomisk sone ut til 200 nautiske mil fra grunnlinjen. I den økonomiske sonen har kystsonen enerett til naturressursene i sjøen, på og under havbunnen, for eksempel fisk og olje. Kyststaten har ikke full suverenitet eller jurisdiksjon i den økonomiske sonen, og i andre sammenhenger enn utnyttelse av naturressurser er den internasjonalt farvann.

Skip som seiler i internasjonalt farvann er generelt under jurisdiksjon til det flagg det eventuelt seiler under.[United Nations Convention on the Law of the Sea] (De forente nasjoners havrettskonvensjon): UNCLOS, artikkel 92(1) Hvis et skip imidlertid er involvert i en kriminell aktivitet, som piratvirksomhet,UNCLOS, artikkel 105 kan enhver nasjon utøve jurisdiksjon under doktrinen om universell jurisdiksjon.Roth, Kenneth (september/oktober 2001): The Case For Universal Jurisdiction, Council on Foreign Affairs

 Se også 
 Havrettskonvensjonen

 Referanser 

 Eksterne lenker 
 «Havrett», FN-sambandet
 «Internasjonalt farvann», Kartverket
 «Maritime grenser» , Kartverket
 «Norges maritime grenser», BarentsWatch

Kategori:Suverenitet
Kategori:Sjørett
Kategori:Samfunnsgeografi
Kategori:Vann og politikk